Veibanen var bare 7,2 m bred, og uten avstivning viste den seg fort å være svært ustabil i vind. Brodekket ble forsterket i 1840 av W. A. Provis og i 1893 ble hele brodekket av tre erstattet med et dekke av stål konstruert av Sir Benjamin Baker. Etter hvert ble vektbegrensningen på 4,5 tonn problematisk for den stadig økende transportbransjen og i 1938 ble de opprinnelige kjettingene av smijern erstattet med kjettinger av stål uten at det var nødvendig å stenge broen. I 1999 var broen stengt i rundt en måned for å legge nytt toppdekke og forsterke konstruksjonen, noe som gjorde at all trafikk måtte gå via den nærliggende Britannia Bridge.